Les Festes Majors s'iniciaran el divendres 27 d'agost amb el tradicional pregó des del balcó de l'Ajuntament
17/08/2004 12:30:00

# Les Festes Majors s'iniciaran el divendres 27 d'agost amb el tradicional pregó des del balcó de l'Ajuntament

*   17/08/2004 12:30:00
*   [Imprimir](#)
*   Compartir
*    https://www.alaquas.org/documento.asp?id\_do=9334

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9334%2F0&title=Ajuntament%20d%27Alaqu%C3%A0s.%20Premsa.Les%20Festes%20Majors%20s%27iniciaran%20el%20divendres%2027%20d%27agost%20amb%20el%20tradicional%20preg%C3%B3%20des%20del%20balc%C3%B3%20de%20l%27Ajuntament)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9334/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9334/9334_Form_4.jpg)](https://www.alaquas.org/ficheros/documentos/2004/2/9334/9334_Form_10.jpg "<a href='https://www.alaquas.org/ficheros/documentos/2004/2/9334/9334_Form_10.jpg' target=_blank><i class='fa fa-external-link' aria-hidden='true'></i>.Les Festes Majors s'iniciaran el divendres 27 d'agost amb el tradicional pregó des del balcó de l'Ajuntament</a>")

Eixe mateix dia es celebrarà també la primera jornada del Festival Rock d'Alaquàs

El proper divendres dia 27 d'agost de 2004 començaran de manera oficial les Festes Majors d'Alaquàs. Enguany l'encarregat de fer el tradicional pregó de festes serà José Rubio, Alcalde de la població granadina de Lanjarón, ciutat agermanada amb Alaquàs.

L'acte del pregó tindrà lloc a partir de les 23 hores des del balcó de l'Ajuntament, després del correfocs a càrrec de La colla de dimonis de Massalfassar. A continuació, les veïnes i els veïns podran gaudir de l'espectacle que oferirà la companyia de música i animació Xarop de Canya. Tot seguit, es  llançarà un castell de focs artificials a la plaça d'Espanya de la ciutat.

Eixe mateix dia 27 d'agost es celebrarà també la primera jornada del FRA (Festival Rock d'Alaquàs), que enguany celebra la seua desena edició. El cartell estarà format pels grups Black Rebel Motorcycle Club, Bebe, The Unfinished Simphaty, Sunday Drivers i el grup local Fin de Sed. Serà al Poliesportiu del Terç a les 23:30 hores i l'entrada és gratuïta. La segona edició d'aquest festival tindrà lloc el dissabte 28 d'agost amb les actuacions de Yo la Tengo, Asian Dub Foundation, Atom Rhumba i el grup local 666.

El dissabte a partir de les 12 hores del matí es celebrarà el XXX Concurs de Paelles al carrer Lanjarón, organitzat per la Junta Central de Penyes. Per la vesprada, a partir de les 18 hores, tindrà lloc l'obertura oficial de l'Espai Associatiu i del Mercat Medieval, que estaran ubicats a la plaça de la Constitució i a la plaça del Santíssim respectivament. Aquesta mateixa vesprada, a les 19:30 hores, tindrà lloc la presentació de la XXIII edició de Quaderns d'Investigació d'Alaquàs i per la nit, a més de celebrar-se la segona edició del FRA, les comissions falleres de la ciutat es donaran cita en el XVII Concurs de Playback Interfallers.

El diumenge 31 d'agost es celebrarà un cop més la tradicional Festa de l'Aigua al carrer Major i a partir de les 18:30 hores, els carrers de la ciutat s'ompliran de festa i color amb una nova edició de la cavalcada on participaran totes les clavaries i les associacions del municipi.

Exposicions, processons, concerts i altres activitats culturals i lúdiques ompliran el programa de les festes 2004, que finalitzaran oficialment el 12 de setembre.